open-index/open-wikipedia-markdown huggingface dataset:
Olympique de Marseille i 1987–88

Olympique de Marseille endte sesongen 1987/88 på sjetteplass i fransk 1. divisjon.

Marseille maktet ikke å følge opp formen fra fjoråret, da de ga  kamp om seriemesterskapet. Prestasjonene var altfor ujevne til at Marseille kunne være en seriøs utfordrer til årets seriemestere . Sjetteplassen Marseille oppnådde var fire poeng unna kvalifiseringsplass for å delta i europeiske klubbturneringer neste sesong. En skuffelse for en klubb med ambisjon om å bli den første franske til å vinne en europeisk klubbturnering, og med en fanatisk tilhengerskare bare  kunne måle seg med. 

Marseille gjorde et hederlig forsøk i Europa denne sesongen, der de spilte seg til semifinale i Cupvinnercupen. Ett mål av Klaus Allofs var nok til å avse Lokomotive Leipzig i første runde. Strålende innsats i hjemmeoppgjøret mot  sendte Marseille videre til tredje runde. Marseille reiste hjem fra borteoppgjøret i Split med tomålstap, og gikk i utgangspunktet videre med 4-2 sammenlagt. Syv dager avgjorde en disiplinærhøring i UEFA at resultatet i Split ble omgjort til 3-0 seier til Marseille som straff til Hajduk Split for at kampen måtte avbrytes to ganger da hjemmelagets tilhengere kastet røykbomber og invaderte gressmatten. Finske RoPS ble et nummer for små i kvartfinalen, men i semifinalen ble  et nummer for store. I borteoppgjøret ble Marseille overkjørt. Hjemmeseieren over Ajax med 2-1 ble knapt som et plaster på såret i regne etter tremålstapet i Amsterdam.

I Coupe de France røk Marseille ut allerede i første runde med hjemmetap mot 2. divisjonslaget . Marseille vant ingen pokaler denne sesongen, men kunne i det minste smykke seg med fransk 1. divisjons toppscorer i form av Jean-Pierre Papin. Makkeren hans, den vest-tyske veteranen Klaus Allofs, bidro også med et respektabelt antall mål. Allofs, sammen med landsmannen Karlheinz Förster, fylte kvoten av utenlandske spillere for Marseille denne sesongen.

## Drakt
På brystet bar Marseille logoen til eiendomsselskapet Maison Bouygues som sponsor denne sesongen.

## Tabell

## Kamper
### [[Ligue 1|Division 1]]

### [[Coupe de France]]

### [[Cupvinnercupen i fotball for menn|Cupvinnercupen]]

## Spillerstatistikk

## Overganger

## Referanser


## Kilder
*
Wimanfjellet

**Wimanfjellet** er et fjell i Nordenskiöld Land på Spitsbergen, Svalbard. Det har en høyde på 914 meter over havet. Fjellet ligger sør for Sassenfjorden, rundt 14 kilometer nord-nordøst for Longyearbyen.

Fjellet er oppkalt etter den svenske geologen og paleontologen Carl Wiman (1867-1944), professor ved Uppsala fra 1911-1933.

## Referanser
Flåteliste for Viking Holdings

**Flåteliste for Viking Holdings** er en opplisting av skip tilhørende Viking Holdings (VIK). Cruiseselskapet er inndelt i tre divisjoner – Viking River Cruises, Viking Ocean Cruises og Viking Expedition Cruises.

## Viking River-flåten

### Dagens skip

### Fremtidige skip

### Innleide skip

### Tidligere skip

## Viking Ocean-flåten

### Dagens skip

### Fremtidige skip

## Viking Expedition-flåten

### Dagens skip

### Fremtidige skip

## Referanser
Linjelaser-vater

En **linjelaser-vater** er et verktøy som bruker en vater for å balansere en stasjonær linjelaser som lyser opp en presis horisontal eller vertikal linje på en overflate. Linjelaser-vatere brukes der det er behov for presise vertikale og horisontale linjer, for eksempel i bygge- og anleggsnæringen eller hjemmebruk.

En **krysslaser-vater** bruker par av linjelasere til å projisere både horisontale og vertikale linjer samtidig. De kan fås med kryss i ett, to eller tre plan:

* XY-planet: Tegner linjer på gulvplanet
* XZ-planet: Tegner linjer på for- og bakveggen
* YZ-planet: Tegner linjer på sideveggene

Lysstrålen kan spenne for eksempel 90, 180 eller 360 grader av hvert av disse planene, med små avbrudd på grunn av stolpene som beskytter glasshuse til laserne. En laser som lyser 360 grader kalles av og til sirkellaser, og kan forveksles med en roterende laservater hvor selve laseren er roterende.

Krysslaser-vatere har i stor grad erstattet linjelaser-vatere. Mens linjelaser-vatere kan være hendige til for eksempel å henge opp bilder, har krysslaser-vatere et mye større bruksområde, inkludert maling og flislegging. Den mest allsidige typen er 3 ganger 360 graders krysslaser-vatere, som tegner horisontale og vertikale linjer på alle veggene.

## Bruk
Lysstreken er rimelig rett, slik at vateret kan brukes som en rettholt. For eksempel kan den brukes for å se om en hylle er skjev selv om den ikke er horisontal.

En fordel med laser-vatere er at begge hendene er fri, i motsetning til en tradisjonell vater som må holdes. For å bruke en linjelaser må den plasseres i rett høyde, en trefot med justerbar høyde kan da være hendig.

Laser-vatere kan også brukes for å vatre gulv. Dersom laseren ikke kommer nært nok gulvet kan man for eksempel bruke laseren som et referansepunkt litt over gulvet og måle seg ned mot gulvet med en meterstokk.


Kreuzlinienlaser mit Selbstnivellierung.jpg|Krysslaser-vater med selvnivellering
Montaje Laser.jpg|Montering av innredning ved hjelp av laser


## Virkemåte
Linjelaseren sprer ut laserstrålen ved hjelp av en linse. På objektene som treffes av lyset gir dette en tynn og presis laserlinje, i stedet for et punkt som med en vanlig laser.

For at linjene skal være nøyaktig horisontale eller vertikale har verktøyet en innebygget mekanisk vater, lodd eller elektronisk nivellering. Dette skal sørge for at streken av lys som treffer overflatene skal være nøyaktig innenfor en viss toleranse, spesifisert enten i millimeter per meter avstand. Avanserte versjoner kan ha en nøyaktighet på 0.3&nbsp;mm/m, mens modeller i lavere prisklasser kan være nærmere 1.5&nbsp;mm/m.

På noen vatre kan vatermekanismen deaktiveres (låses) midlertidig slik at den kan brukes som en vanlig linjelaser eller krysslaser (uten vater). Da kan linjen for eksempel stilles skrått på en vegg.

## Se også
* Nivelleringskikkert, optisk instrument for nøyaktig høydemåling
* Roterende laservater, laserverktøy med roterende, tydeligere prikk egnet for utendørs bruk
* Teodolitt, siktekikkert for nøyaktig måling av vinkler i horisontal- og vertikalplan

## Referanser
Toget til Fort Humboldt

***Toget til Fort Humboldt*** er en spenningsroman fra 1974 skrevet av den skotske forfatteren Alistair MacLean. Settingen er i hovedsak en westernroman, som foregår i Sierra Nevada på slutten av 1800-tallet.

## Handlingen
Historien begynner med en farefull togreise om vinteren gjennom Sierra Nevada på 1870-tallet midt i en snøstorm. Om bord på toget er Nevadas guvernør Fairchild og hans niese Marica, sammen med oberst Claremont fra det amerikanske kavaleriet og to vogner med tropper. De blir med av den amerikanske marskalk Pearce, guvernørens assistent, og Pearces gamle hærkamerat major O'Brien. Pearce, en politimann og indiansk agent, transporterer den angivelig farlige morderen og gjerningsmannen John Deakin. Destinasjonen deres er det avsidesliggende Fort Humboldt dypt inne i Nevada-fjellene, der troppene nylig har blitt kraftig redusert i antall av en koleraepidemi. Dr. Molyneaux, en ekspert på tropiske sykdommer, følger også gruppen. Etter hvert som reisen fortsetter, lærer vi sakte at ikke alt er som det ser ut til, og at ingen av karakterene forteller hele sannheten. MacLean visker omhyggelig ut linjene som definerer nøyaktig hvilke karakterer som er de gode og hvilke som er de onde. Etter hvert som historien går mot slutten, avsløres endelig planens utspekulerte natur.

## Filmen
Filmversjonen av *[[Toget til Fort Humboldt (film)|Toget til Fort Humboldt]],* fra 1975, viste seg å være mer populær blant publikum enn romanen. Sjangere er mer en amerikansk western enn boken er. I Hovedrollene er Charles Bronson, Richard Crenna, Ben Johnson og Jill Ireland.

## Referanser
VM i orientering 2025

**VM i orientering 2025** ble arrangert i Kuopio i Finland fra 8. til 12. juli 2025.

## Medaljevinnere
### Menn

### Kvinner

## Referanser




## Kilder
* World Orienteering Championships 2025
Angel City FC

**Angel City FC** er en amerikansk kvinnefotballklubb fra Los Angeles i California. Etableringen av klubben ble annonsert i 2020, og fra 2022 spiller de i National Women's Soccer League. De spiller hjemmekampene sine på BMO Stadium.

Angel City FC er den første profesjonelle fotballklubben for kvinner i Los Angeles, siden Los Angeles Sol ble oppløst i 2010.

Klubben har en eiergruppe med en majoritet av kvinnelige eiere, ledet av skuespiller Natalie Portman. Blant de andre profilerte eierne av klubben er skuespillerne Eva Longoria, America Ferrera, Jennifer Garner, Sophia Bush, de tidligere landslagsspillere i fotball Mia Hamm og Abby Wambach, samt tennisspilleren Serena Williams.

## Referanser


## Eksterne lenker

*
Sveindís Jane Jónsdóttir

**Sveindís Jane Jónsdóttir** (født 2001) er en islandsk fotballspiller som spiller for den amerikanske klubben Angel City FC og det islandske landslaget.

## Referanser


## Eksterne lenker
*
Sport-Thieme

**Sport-Thieme** er et tysk postordrefirma som har spesialisert seg på institusjonell idrett. Hovedkontoret ligger i Grasleben i Niedersachsen. Selskapet har sju salgskontorer over hele Tyskland og er partner med ulike regionale og nasjonale idrettsforbund samt studentidrettsforeninger.
 
## Historie
Selskapet ble grunnlagt i 1949 av Karl-Heinz Thieme. På 1960- og 1970-tallet ble det etablert verksteder og lagerområder, og sønnen Hans-Rudolf Thieme gikk inn i ledelsen i 1983. Fra 1990-årene ble eksport og netthandel satset på, og flere oppkjøp bidro til ekspansjon, blant annet Reivo (1992), Olympia-Sporthaus Loydl (2000), Holz-Hoerz (2006) og Automaten Hoffmann (2012). Etter grunnleggerens død i 1999 fortsatte veksten, og i 2014 overtok Maximilian Hohe ledelsen. Omsetningen passerte 100 millioner euro i 2023. I 2025 ble selskapets logistikk samlet i Haldensleben, og Michael Egerer tiltrådte som medadministrerende direktør.

## Eksterne lenker
* Offisiell nettside

## Referanser
Belkis

**Belkis** er et spansk kvinnenavn som betyr «dronning». Navnet har opprinnelse i det arabiske navnet for Dronningen av Saba, og er vanlig i flere land i Karibia og det nordlige Latin-Amerika. En navnebærer er den kubansk kunstneren Belkis Ayón (1967–1999), med verk inspirert av den afro-kubanske religionen Abakuá. 

## Etymologi
*Belkis* har røtter i arabisk og hebraisk, og er en variant av *Bilqis*, det arabiske navnet for Dronningen av Saba. Navnet betyr «dronning», «vakker kvinne» eller «herskerinne».

## Utbredelse
*Belkis* er et vanlig navn blant annet i Cuba og Venezuela.

|}

## Kjente personer med navnet
Personene i listen er ordnet kronologisk etter fødselsår.
* Belkis Leal (født 1940), venezuelansk fekter
* Belkis Cuza Malé (født 1942), kubansk-amerikansk forfatter og poet
* Belkis Ayón (1967–1999), kubansk kunstner og grafiker
* Belkis Ayon Soto (født 1970), kubansk billedhugger og visuell kunstner

## Referanser


## Eksterne lenker
Yajaira

**Yajaira** er et spansk kvinnenavn med flere opprinnelser. Navnet er vanlig i Venezuela, og brukes også i andre land i Latin-Amerika. En navnebærer er den puertoricanske forskeren Yajaira Sierra-Sastre som har deltatt i simuleringer for bemannede Mars-ferder.

## Etymologi
*Yajaira* har flere opprinnelser. Det kan stamme fra språket til det karibiske urfolket Taíno, og betyr «klar» eller «lysende», med assosiasjoner til opplysning og skjønnhet. Navnet kan også komme fra arabisk, avledet fra *jara*, «å flyte», og tolkes som «liten prinsesse» eller «den som strømmer», med assosiasjoner knyttet til vann, nåde og livskraft.

## Utbredelse
*Yajaira* er et vanlig navn i Venezuela.

|}

## Kjente personer med navnet
Personene i listen er ordnet kronologisk etter fødselsår.
* Yajaira Vera (født 1964), venezuelansk skjønnhetsdronning og Miss Venezuela 1988
* Yajaira Sierra-Sastre (født 1978), puertoricansk forsker og NASA-astronautkandidat
* Yajaira Paredes (født ca. 1980-tallet), ecuadoriansk sosialarbeider og menneskerettighetsforkjemper
* Yajaira Hernández (født ca. 1990-tallet), venezuelansk friidrettsutøver

## Referanser


## Eksterne lenker
Roterende laservater

En **roterende laservater** er en type vater som tegner et plan horisontalt (og/eller vertikalt) rundt seg i ved å rotere en prikk rundt og rundt. De brukes utendørs, for eksempel innen landmåling og bygg- og anlegg, siden laserprikken er kraftigere og mer synlig sammenlignet med en kryss- eller linjelaser-vater. Prikken blir synlig på vegger, målestaver og lignende den treffer. Dersom prikken beveger seg raskt kan den se ut som streker eller en sammenhengende linje, men dette går på bekostning av synligheten.  

## Historie
Lasere-vatere har eksistert siden minst tidlig i 1970-årene. Laser-vatere med roterende speil hadde blitt patentert innen slutten av 1980-årene, og kompakte linse-baserte linjelaser-vatere som bruker linjelasere (som lages av mange verktøyprodusenter i dag) ble patentert i slutten av 1990-årene.

## Bruk
Laseren settes ofte på en trefot og stilles inn til et angitt høydenivå for å fungere som referanse for oppmåling og byggearbeider. Målestaver brukes for å måle seg ned eller opp med utgangspunkt i laserstrålen som referanse. Hvis speilet ikke er selvnivellerende er det utstyrt med visuelt lesbare vaterlibeller og manuelt justerbare skruer for orientering av projektoren. Det er god praksis å montere laseren sånn at den lyser noe lavt, for eksempel i hoftehøyde, slik at folk ikke blendes.

Roterende laservatere har noe dårligere presisjon enn nivellerkikkert. Rotasjonslasere er derimot mye mer presis enn linjelaservatere, som er en annen grunn til at de er foretrukket når avstandene blir større, eksempelvis over 20 meter.

## Se også
* Nivellerkikkert, instrument for nøyaktig høydemåling i oppmåling, bygg og anlegg
* Totalstasjon, kombinert teodolitt og elektronisk avstandsmåler
* Krysslaservater, type laservater brukt til tømring og hjemmeprosjekter

## Referanser
Folkerepublikken Kinas øverste leder

**Folkerepublikken Kinas øverste leder** (kinesisk: 最高领导人; pinyin: *Zuìgāo Lǐngdǎorén*; direkte oversatt «høyeste leder») er et uformelt begrep som brukes om den viktigste politiske skikkelsen i Folkerepublikken Kina (PRC). 

Den øverste lederen kontrollerer vanligvis både Kinas kommunistparti (KKP) og Folkets frigjøringshær (PLA), og innehar ofte titlene som generalsekretær for KKP og formann for Den sentrale militærkommisjon (SMK). 

Statsoverhodet (presidenten) eller regjeringssjefen (statsministeren) er ikke nødvendigvis landets øverste lederen. I Kinas parti-stat-system er partiets roller politisk viktigere enn statlige titler.

## Innehavere av vervet

## Historie
Begrepet *øverste leder* fikk økt betydning under Deng Xiaopings tid (1978–1989), da han utøvde stor politisk makt uten å inneha noen offisielle partipolitiske eller statlige titler. Han var hverken statsoverhode, regjeringssjef eller generalsekretær for Kinas kommunistparti.

Som leder for verdens største økonomi målt i kjøpekraftsparitet (PPP), den nest største målt i nominelt BNP, og et land som regnes som en potensiell supermakt, blir den øverste lederen i Kina ansett som en av verdens mektigste politiske skikkelser.

Det har vært betydelig overlapp mellom statusen som øverste leder og det å være en del av «ledelseskjernen» (*leadership core*), selv om ikke alle øverste ledere nødvendigvis har vært definert som en slik «kjerne». Begrepene er relaterte, men adskilte.

Begrepet «øverste leder» har vært mindre brukt om Dengs etterfølgere – Jiang Zemin, Hu Jintao og Xi Jinping – ettersom disse alle formelt har innehatt embetene som generalsekretær for Kinas kommunistparti (partileder), president for Folkerepublikken Kina (statsoverhode) og formann for Den sentrale militærkommisjonen (øverstkommanderende). Internasjonalt omtales de derfor gjerne som «president», i tråd med betegnelsen som brukes for de fleste republikanske statsoverhoder.

Imidlertid er det som generalsekretær de faktisk utøver reell makt – dette regnes av forskere som den viktigste posisjonen i det kinesiske maktsystemet. Presidentembetet er i hovedsak et seremonielt verv ifølge grunnloven, mens generalsekretæren for partiet er den mest innflytelsesrike rollen i kinesisk politikk.

Xi Jinping er den nåværende øverste lederen. Han antas å ha tiltrådt rollen i november 2012 da han ble generalsekretær for KKP, snarere enn i mars 2013 da han formelt overtok som president etter Hu Jintao.

## Referanser
Underforlii naturreservat

**Underforlii naturreservat** er et naturreservat i Bygland kommune. Det består av et område på nordsiden av Otra under Sordalsheii. Området ble først vernet 21. juni 2019, utvidet 24. juni 2025. Reservatet inngår i verneplan for skogvern.  Motorisert ferdsel til lands er forbudt, herunder landing og start med luftfartøy. Sykling, ridning og bruk av hest er forbudt utenom eksisterende stier.

Verneforskriften sier at formålet med vernet er 

«å bevare et område som

a.	representerer bestemte typer natur i form av velutviklet gammel rasmark-lindeskog, gammel furuskog og rik blandingsskog

b.	inneholder truet, sjelden eller sårbar natur som frisk rik edellauvskog og truede og nær truede arter i ulike organismegrupper som lav og sopp.

Det er en målsetting å beholde verneverdiene i mest mulig urørt tilstand, og eventuelt videreutvikle dem.» 


## Referanser
Sirkus (roman)

***Sirkus*** er en spenningsroman fra 1975 skrevet av den skotske forfatteren Alistair MacLean.

## Handling
Bruno Wildermann fra Wrinfield Circus er verdens største trapesartist, en klarsynt med nærmest overnaturlige krefter og en ubønnhørlig fiende av det østtyske regimet som arresterte familien hans og myrdet kona hans. CIA trenger en slik mann til et umulig raid på den ugjennomtrengelige Lubylan-festningen der familien hans holdes fanget, for å fjerne en farlig våpenformel fra et tungt bevoktet laboratorium. Under dekke av en reisende sirkusturné forbereder Bruno seg på å returnere til hjemlandet. Men før reisen i det hele tatt begynner, slår en morder til to ganger. Et sted i sirkuset er det en kommunistisk agent med ordre om å stoppe Bruno for enhver pris.

## Referanser
Andreas R. Moursund

**Andreas Røst Moursund** (1842–1913) var en norsk jurist, banksjef og ordfører.

## Familie

Moursund var født i Malangen 7. mars 1842. Foreldrene var godseier og ordfører i Tromsøysund Hans Andreas Moursund (1818–1880) og Flemine Kjølner Mosling Wadel (1816–1889). Hans eldre bror Kristian Peter Moursund var sorenskriver og stortingsrepresentant. Brødrene var fettere av rektor og statsråd Just Qvigstad. Andreas var gift med Ellen Marie Thurmann (1842–1933). Han døde 8. august 1913 og er gravlagt på Tromsø gravlund.

Andreas Moursund var oldefar til Tor Moursund, administrerende direktør i Kreditkassen.

## Utdanning og virke
Moursund tok juridisk embetseksamen i 1868. Samme år fikk han bevilling som underrettssakfører i Tromsø. Han hadde først eget kontor, men fra 1878 var han i kompaniskap med broren Kristian. Han var medlem av Tromsø Sparebanks direksjon fra 1882, formann fra 1889. I 1892 blei han bankens administrerende direktør. 

Han var ordfører i Tromsø i 1882 og fra oktober 1885 og ut 1886. Han var viseordfører i 1881, 1883 og 1884. Han var kasserer for Nordlandske kirke- og skolefond fra 1893. I rundt 30 år var han byens overformynder.

## Referanser
Betzy

**Betzy** er et sjeldent skandinavisk kvinnenavn som betyr «Gud er min ed». En navnebærer er den norske kvinnesaksforkjemperen Betzy Kjelsberg (1866–1950), som fremmet kvinners stemmerett og arbeidsrettigheter, og ble Norges første kvinnelige fabrikkinspektør. Hun representerte også Norge i internasjonale kvinneorganisasjoner.

## Etymologi
*Betzy* er en skandinavisk variant av *[[Betsy]]*, som igjen er en diminutivform av *[[Elizabeth]]*. Dette har videre opprinnelse i det hebraiske navnet *Elisheva*, som betyr «Gud er min ed» eller «innviet til Gud».

## Utbredelse
*Betzy* var særlig brukt i Norge og Sverige, på slutten av 1800-tallet og begynnelsen av 1900-tallet.

Navnet er i dag svært lite brukt.

|}

## Kjente personer med navnet

Personene i listen er ordnet kronologisk etter fødselsår.
* Betzy Kjelsberg (1866–1950), norsk kvinnesaksforkjemper, politiker og Norges første kvinnelige fabrikkinspektør
* Betzy Akersloot-Berg (1850–1922), norsk-nederlandsk maler kjent for sine maritime landskap
* Betzy Holter (1893–1979), norsk skuespiller og teaterpedagog
* Betzy Madrid (født 1994), panamansk skjønnhetsdronning og Miss Panama 2013

## Referanser


## Eksterne lenker
Havheksen

***Havheksen*** er en spenningsroman fra 1977 skrevet av den skotske forfatteren Alistair MacLean. Boken avviker fra MacLeans vanlige mysterie-/dramaformel ved at den nesten bare er action, uten mysterier og uten forrædere.

## Handling
Lord Worth, hensynsløs og fabelaktig rik, har fått mange fiender i oljebransjen. Hans nye offshore oljerigg i Mexicogolfen, kalt Havheksen, er en av de største i verden, den eneste i sitt slag, og vil sette konkurrentene "out of business". For å ødelegge den og dermed kunne øke oljeprisen etter eget ønske, slår konkurrentene seg sammen og sender en mann for å ta seg av Lord Worth. Skurken har et personlig oppgjør med Worth og kidnapper døtrene hans. Men Lord Worths døtre er forlovet med hovedpersonene, Mitchell og Roomer, to tidligere politietterforskere, nå privatetterforskere. De prøver å redde Worth og døtrene hans fra sikker død, ettersom skurken har til hensikt å etterlate dem på Havheksen når han ødelegger den med et stjålet atomvåpen.

## Referanser
Sæteråsskaret naturreservat

**Sæteråsskaret naturreservat** er et naturreservat i Stor-Elvdal kommune. Det består av et område vest for Koppang på Glommas vestside. Området ble først vernet 20. desember 2019, utvidet 24. juni 2025. Reservatet inngår i verneplan for skogvern.  Motorferdsel til lands og til vanns er forbudt, herunder landing og start med luftfartøy. Sykling, ridning og bruk av hest er forbudt utenom på traktorveger avmerket på vernekartet og stier. 

Verneforskriften sier at formålet med vernet er 

«å bevare et område som representerer en bestemt type natur i form av gammel, høytliggende barskog. Området har særlig betydning for biologisk mangfold ved at det er leveområde for en rekke arter knyttet til gammel barskog og død ved.

Det er en målsetting å beholde verneverdiene i best mulig tilstand, og eventuelt videreutvikle dem.» 


## Referanser
Lie-algebra

**Lie-algebra** kan innen matematikk anses som en rent algebraisk konstruksjon, men har sitt opphav i hvordan den beskriver den infintesimale strukturen til en Lie-gruppe.

## Referanser
SOS Nordpolen (film)

***SOS Nordpolen*** (originaltittel: *Ice Station Zebra*) er en amerikansk action-eventyr fra 1968 med regi av John Sturges. Filmen er basert på en bok av Alistair MacLean med samme navn fra 1967.

Filmen har ingen kvinnelige hovedroller, og bare tre kvinnelige statister dukker opp i løpet av filmens 148 minutter.

*Ice Station Zebra* var en av filmprodusent og filmregissøren Howard Hughes favorittfilmer.

## Handling
En amerikansk ubåt under kommando av kaptein Ferraday får ordre om å dra til Nordpolen for å berge en sovjetisk satellitt. Ubåten blir sabotert underveis, av en sabotøren som er om bord.

## I rollene

* Rock Hudson – James Ferraday
* Ernest Borgnine – Boris Vaslov
* Patrick McGoohan – David Jones
* Jim Brown – Leslie Anders
* Tony Bill – Russell Walker
* Lloyd Nolan–Garvey
* Alf Kjellin – Ostrovsky
* Gerald S. O'Loughlin – Bob Raeburn
* Ted Hartley – Jonathan Hansen

## Referanser


## Eksterne lenker
*
Fritt leide til Golden Gate

***Fritt leide til Golden Gate*** er en spenningsroman fra 1976 skrevet av den skotske forfatteren Alistair MacLean.

## Handling
Kriminelle ledet av mesterhjernen Peter Branson kidnapper USAs president og hans to gjester fra Midtøsten, en prins og en konge, på Golden Gate Bridge i San Francisco. Branson og mennene hans blokkerer begge ender av broen, monterer sprengstoff på den og krever en halv milliard dollar og full benådning. Ethvert redningsforsøk vil resultere i detonasjon av eksplosivene, som vil drepe presidenten og ødelegge Golden Gate Bridge. Blant pressen er en håndplukket spesialagent, Paul Revson, som bare er utstyrt med et kamera. Revson får lov til å bli værende på broen, og setter seg fore å forpurre Bransons planer og redde presidenten. Ulike forslag til aksjoner som å forsyne terroristene med dopet mat, plassere en ubåt under broen og forsøke å nøytralisere terroristenes utstyr med en laserstråle blir vurdert. Revson får smuglet inn kamuflerte våpen og dingser, og slipper løs sine egne nøye uttenkte planer.

## Referanser
Betsy

**Betsy** er et engelsk kvinnenavn som betyr «Gud er min ed». Navnet er svært vanlig i Venezuela. En navnebærer er den amerikanske sømmersken Betsy Ross (1752–1836), som ifølge tradisjonen sydde det første amerikanske flagget.

## Etymologi
*Betsy* er dannet som en engelsk diminutivform av *[[Elizabeth]]*. Navnet har videre opprinnelse i hebraiske *Elisheva*, som betyr «Gud er min ed» eller «innviet til Gud».

## Utbredelse
*Betsy* ble brukt som kjælenavn i middelalderens England og ble etter hvert et selvstendig navn, særlig populært i det 18. og 19. århundre.

*Betsy* er i dag et svært vanlig navn i Venezuela.

|}

## Kjente personer med navnet

Personene i listen er ordnet kronologisk etter fødselsår.
* Betsy Ross (1752–1836), amerikansk sømmerske
* Betsy Cadwaladyr (1789–1860), walisisk forfatter og pedagog
* Betsy Gray (1919–2005), britisk agent i Special Operations Executive under andre verdenskrig
* Betsy Jolas (1926–2022), fransk-amerikansk komponist og pianist
* Betsy Jones-Moreland (1930–2006), amerikansk skuespiller
* Betsy Brantley (født 1955), amerikansk skuespiller
* Betsy Brandt (født 1973), amerikansk skuespiller

## Referanser


## Eksterne lenker
Verktøysliper

En **verktøysliper** er en verktøymaskin som brukes for å slipe bor, freseverktøy og andre skjæreverktøy. De er allsidige maskiner som kan brukes til sliping av flater, sylindre eller mer komplekse former. Tradisjonelt har de vært manuelt styrte, men CNC-styrte verktøyslipere har blitt stadig vanligere i industrien på grunn av kompleksiteten i prosessen.

Det finnes utallige varianter, oppsett og kombinasjoner, og de er ofte fleksible i bruk. Vellykket betjening (særlig av manuelt betjente varianter) krever forståelse av prosessen og et godt ferdighetsnivå. Det viktigste er å forstå forholdet mellom slipeskiven og metallet som skjæres, og kunnskap om verktøyets geometri.

Maskinene har fleksibel oppspenning for ulike operasjoner og komplekse vinkler. De kan ha skrustikker som kan dreies i tre plan, koordinatbord som kan beveges i lengderetningen og sidelengs, og/eller hode som kan dreies og justeres i horisontalplanet. Denne fleksibiliteten gjør det mulig å oppnå de kritiske vinkler som kreves i forskjellige verktøy.

## CNC-verktøyslipere

Moderne industrielle verktøyslipere er vanligvis 5-aksede CNC-maskinverktøy som produserer endefreser, bor og så videre for bruk i tre- og metallarbeid, og andre typer deler for andre industrier. De kan øke produktiviteten gjennom automatisk bytte av verktøy og muligheten for å støtte flere typer slipeskiver. Høy grad av automatisering, samt automatisk måling og kompensasjon i verktøymaskinen, kan tillate lengre perioder med ubemannet produksjon. Med nøye prosesskonfigurasjon og oppspenning kan toleranser på mindre enn 5 mikrometer oppnås konsistent, selv på de komplekse deler.

## Alternative verktøy

Andre typer maskiner som kan brukes for å slipe inkluderer båndsliper eller benkesliper. Det går også an å slipe for hånd med brynestein. Uten oppspenning kan disse kreve godt håndlag for godt resultat. Disse brukes for eksempel til å slipe kniver og økser.

En borsliper er et eksempel på en mindre allsidig verktøyslipere primært for sliping av bor.
Duckface

**Duckface** er et ansiktsuttrykk som først ble populært i 1991, og som er vanlig på profilbilder i sosiale medier. Leppene presses sammen i et trutmunnuttrykk, og kinnene trekkes ofte inn. Posituren oppfattes vanligvis som et forsøk på å fremstå tiltrekkende, men kan også være ment ironisk, eller som en måte å skjule usikkerhet på.

## Historie
Motemodeller bruker ofte overdrevne trutmunner, og selvportretter med slike uttrykk kan spores tilbake til Rembrandt (1606–1669). I filmen *[[Fire bryllup og en gravferd]]* fra 1994 får en av hovedpersonene, Henrietta (spilt av Anna Chancellor), kallenavnet Duckface på grunn av sine trutmunnuttrykk. Ben Stiller parodierte motemodellers trutmunner i humoristiske sketsjer i 1996 og i spillefilmen *[[Zoolander]]* fra 2001. De overdrevne uttrykkene til hans narsissistiske rollefigur har i ettertid blitt beskrevet som eksempler på duckface.

Etterhvert som sosiale medier ble populære, begynte mange unge kvinner å posere med overdrevne trutmunner. Dette utviklet seg til en utbredt motetrend i 2010-årene, og vakte sterke negative reaksjoner hos enkelte.

OxfordDictionaries.com la til «duck face» som et nytt ord i 2014 i sin liste over moderne ord, men det har foreløpig ikke blitt inkludert i *[[Oxford English Dictionary]]*. *[[Det Norske Akademis ordbok]]* har også et oppslagsord for duckface, med eksempler fra norsk presse tilbake til 2011.

Innen dyrekommunikasjonsforskning på kapusineraper har begrepet duckface også blitt brukt synonymt med «fremskutt leppe-uttrykk», som hunnene viser som del av paringssøkende atferd.

## Referanser


## Eksterne lenker
*
Jämtlands landskapsvåpen

**Jämtlands landskapsvåpen** er ifølge blasoneringen: «I blått fält en gående älg av silver med en lyftande falk på ryggen och i posten åtföljd av en vänstervänd upprest hund, båda av guld.» Våpenskjoldet er kronet – i likhet med alle svenske landskapsvåpen – av en hertugkrone. Blasoneringen sier ingenting om fargen på hornet og klovene, men tradisjonen sier at disse er malt røde.

## Historie
Jämtland ble en del av Sverige ved Freden i Brömsebro i 1645, og våpenet ble utformet til prosesjonen ved Karl X Gustavs begravelse i 1660. Et middelaldersk segl eksisterte, men hovedmotivet, det norske riksvåpenet, passet ikke inn i et svensk landskapsvåpen.

Det fantes imidlertid også et mindre segl, med en gruppe på tre dyr, utformet på ordre fra den danske kongen Christian IV i København i 1635. På dette våpenskjoldet ses et reinsdyr bli angrepet av to andre dyr, hvorav det ene er en stor fugl. 

Landskapsvåpenet er også beskrevet i listen over hærens faner fra 1673 som: «en vit ren och en mot honom en springande ekorre.» Faneforskriften fra 1686 beskriver imidlertid kompanifanene til Jämtlands dragonregiment på en litt annen måte: «Förer en vit ren uti blått fält, med en spännande örn på ryggen, och emot dess hals en springande varg.»

I 1884 ble det fastsatt en blasonering som angav at det var en elg som ble angrepet av en ørn og en ulv. Mer enn 50 år senere, i 1935, ble tolkningen endret og nå slo det fast at det var en jaktscene, der en elg blir angrepet av en hund og en falk. Selv om dette ikke er angitt i blasoneringen, ble hunden i den tolkningen – som ble tatt fram av riksheraldikeren – utstyrt med et halsbånd og falken med en bjelle på foten.

Våpenskjoldet er også inkludert, sammen med Härjedalens landskapsvåpen, i våpenskjoldet til Jämtlands län.

## Referanser
Lissette

**Lissette** er et sjeldent fransk og spansk kvinnenavn som betyr «Gud er min ed». En navnebærer er den kubansk-amerikanske sangeren Lissette Álvarez, ofte bare kjent som *Lissette*.

## Etymologi
*Lissette* er en fransk og spansk diminutivform av *[[Elizabeth]]*, som igjen stammer fra det hebraiske navnet *Elisheva* (אֱלִישֶׁבַע). Navnet betyr «Gud er min ed» eller «innviet til Gud».

## Utbredelse
Navnet er relativt sjeldent, men er kjent brukt blant annet i flere land i Sør- og Mellom-Amerika.

|}

## Kjente personer med navnet
Personene i listen er ordnet kronologisk etter fødselsår.
* Lissette Álvarez (født 1947), kubansk-amerikansk sanger og låtskriver
* Lissette Solorzano (født 1969), kubansk fotograf
* Lissette Ochoa (født ca. 1980-tallet), colombiansk kvinnerettighetesforkjemper
* Lissette Diaz (født 1983), amerikansk skjønnhetsdronning og Miss World USA 2005
* Lissette Antes (født 1991), ecuadoriansk bryter og OL-deltaker

## Referanser


## Eksterne lenker
Gilda (navn)

**Gilda** er et opprinnelig italiensk kvinnenavn som betyr «betaling», «tributt» eller «kompensasjon». Navnet brukes mest i land med latinske språk. En navnebærer er den amerikanske komikeren Gilda Radner som var en av de opprinnelige medlemmene av *[[Saturday Night Live]]*. 

## Etymologi
*Gilda* er opprinnelig en italiensk kortform av *Ermenegilda* og andre navn som inneholder det gammelhøytyske elementet *gelt*, som betyr «betaling», «tributt» eller «kompensasjon». Navnet kan også knyttes til det norrøne *gildr*, som betyr «gyllen» eller «verdig».

## Utbredelse
Navnet *Gilda* ble kjent gjennom karakteren Gilda i Verdis opera *[[Rigoletto]]* fra 1851, og fikk ytterligere utbredelse etter filmen *[[Gilda]]* fra 1946 med Rita Hayworth i hovedrollen.

*Gilda* er i dag vanlig i Mosambik og Venezuela og brukes også i flere andre land med latinske språk.

|}

## Kjente personer med navnet

Personene i listen er ordnet kronologisk etter fødselsår.
* Gilda Gray (1901–1959), polsk-amerikansk danser og skuespiller, kjent for å popularisere dansen shimmy i 1920-årene
* Gilda Lousek (1937–1998), argentinsk filmskuespiller
* Gilda Radner (1946–1989), amerikansk komiker og skuespiller
* Gilda Holst (født 1952), ecuadoriansk forfatter og feminist
* Gilda Giuliani (født 1954), italiensk sanger
* Gilda Haddock (født 1956), puertoricansk skuespiller og TV-personlighet
* Myriam Alejandra Bianchi (1961–1996), argentinsk sanger og låtskriver som brukte kunstnernavnet *Gilda*

## Referanser


## Eksterne lenker
Bor (navn)

**Bor** er et slavisk mannsnavn som betyr «kamp». Navnet er lite brukt utenfor Slovenia.

## Etymologi
*Bor* har flere opprinnelser. Det kan være dannet av Bor, en figur i norrøn mytologi, far til Odin, Vile og Vé. I slaviske språk kan *Bor* være en kortform av navn som *Borislav* eller *Borimir*, hvor *bor*- betyr «kamp» eller «strid». Det kan også være dannet av det slovenske ordet *bor*, som betyr «furu».

## Utbredelse
*Bor* er et lite utbredt fornavn, men forekommer i Slovenia, Ungarn, Taiwan og blant norrønt-inspirerte navn i Skandinavia.

|}

## Kjente personer med navnet
Personene i listen er ordnet kronologisk etter fødselsår.
* Bor Shium Luh (1916–2001), kinesisk-amerikansk matsikkerhetsforsker
* Bor-ming Jahn (1940–2016), taiwansk-fransk geokjemiker
* Bor Pavlovčič (født 1998), slovensk skihopper
* Bor Artnak (født 2004), slovensk tennisspiller

## Referanser


## Eksterne lenker
Per Henrik Mørk

**Per Henrik Mørk** (født 1947) er en norsk lokalpolitiker, som representerte Sosialistisk Venstreparti, og musiker fra Narvik i Nordland. Mørk var Narvik kommunes varaordfører fra 1999 til 2007 Han ble kommunens første varaordfører etter 1946 som representerte et annet parti enn Ap. 

Mørk startet med musikk som 12-åring, da han var med på å starte «Terrassen Band», og i 1962 ble han medlem av Sørlis kvartett, som hadde spillejobber blant annet i Narvik og på restauranter og nattklubber i Danmark. På 1970-tallet samarbeidet og spilte han sammen med jazzsaksofonisten Kjell Bartholdsen. I den senere tid har han spilt i det lokale bandet Gate 1.

Som modellbygger har Mørk blant annet gjenskapt byen i Rombaksbotn, Beisfjord fangeleir, Hundalen stasjon i 1900, Narvikgården som den var i 1880 og vaskeriet ved Bjørkåsen gruver i Ballangen.

## Referanser


## Eksterne lenker
* 
*  Per Henrik Mørk på metason.net
Hans Martin Skagestad

**Hans Martin Skagestad** (født 1987) er en norsk evangelist, som er daglig leder for Stiftelsen Ingen Utelatt.

## Bakgrunn
Skagestad ble født 12. februar 1987 i Kristiansand, og er sønn av pastor Wiggo Skagestad. Han bodde store deler av oppveksten i Båtsfjord og Kirkenes. Etter at familien flyttet tilbake til Kristiansand, startet han hiphop-gruppe med venner og holdt konserter i flere byer i Norge som oppvarmingsband for flere profilerte hiphop-artister. Skagestad var også den av av Casualsmiljøet.
I påsken 2006 var han med på en hjelpesendingstur til Latvia, og opplevde et sterkt møte med Gud og ble frelst.

## Evangelisttjeneste
Skagestad ble etter hvert en del av Ny Generasjon, og startet som ungdomspastor i De Frie Evangeliske Forsamlingers menighet Betania Kristiansand. Totalt var Skagestad ansatt i Betania i fem år.

Under tiden som ungdomspastor opplevde han at det ble vekkelse i Kirkenes, da han sammen med et team fra menigheten reiste til Nord-Norge.

I 2011 ble Skagestad ansatt som evangelist i Troens Bevis Verdens Evangelisering.

I 2012 inngikk Troens bevis et samarbeid med DFEF om prosjektet «Sammen For Norge». Prosjektet ble ledet av Skagestad og målet var å få en fast ungdomsgruppe i flere menigheter.

Etter et par års arbeid med ungdomsarbeid, begynte Skagestad å reise med Rune Edvardsen på misjonsreiser. Skagestad følte etter hvert kallet, og begynte å ha egne kampanjer i India, Vest-Afrika, Nord-Afrika og land som Ghana, Mali og Burkina Faso.

I juli 2023 ble Skagestad utpekt som ny leder av Troens Bevis.

Skagestad er gift og har tre barn.

## Referanser


## Eksterne lenker
*
Anna Chancellor

**Anna Theodora Chancellor** (født 1965) er en britisk skuespiller som har hatt omfattende roller på fjernsyn, i film og på teaterscenen. Hun ble nominert til en BAFTA TV Award for beste kvinnelige birolle for rollen som Lix Storm i *The Hour* (2011–2012), og har blitt nominert til Olivier-prisen to ganger: i 1997 for sin innsats i *Stanley* ved National Theatre, og i 2014 for *Private Lives* ved Gielgud Theatre. Hun ble også nominert til en pris under TV-festivalen i Monte Carlo i 2007 og til en pris fra Broadcasting Press Guild i 2013.

## Referanser


## Eksterne lenker
* 
*
Trya naturreservat

**Trya naturreservat** er et naturreservat i Stor-Elvdal kommune. Det består av et område ved Koppang langs Trya på vestsiden av Glomma. Området ble først vernet 20. desember 2019, utvidet 24. juni 2025. Reservatet inngår i verneplan for skogvern.   Motorferdsel til lands og til vanns er forbudt, herunder landing og start med luftfartøy. Bruk av sykkel og hest og kjerre samt ridning er forbudt, unntatt på eksisterende stier og traktorveier avmerket på vernekartet.

Verneforskriften sier at formålet med vernet er 

«å bevare et område som representerer en bestemt type natur i form av fuktig løv- og barskog og bekkekløftmiljø med fosserøyksone. Området har særlig betydning for biologisk mangfold ved at det er leveområde for en rekke arter knyttet til skog med høy luftfuktighet.

Det er en målsetting å beholde verneverdiene i best mulig tilstand, og eventuelt videreutvikle dem.» 


## Referanser
Marcus Sakseide

**Marcus Brakstad Sakseide** (født 2000) er en norsk programleder og YouTuber fra Frekhaug.

Han var programleder for *[[NRK FlippKlipp]]* fra 2022 til 2024. Etter han var ferdig i NRK proklamerte han at han skulle begynne å streame og lage innhold på egen hånd. I 2024 begynte han også å produsere innhold for TV 2 Skole.

## Referanser


## Eksterne lenker
*  Marcus Sakseide på Bluesky
*  
*  
*  
*  
* 
*  Marcus Sakseide på Spotify
*  Marcus Sakseide på Spotify
You Petter Be Better

***You Petter Be Better*** er et musikkalbum av Petter Baarli, utgitt 5. april 2024.

## Sporliste

## Medvirkende
### Musikere
* Petter Baarli - sang, gitarer, bass, keyboard, låtskriver, produsent
* Stamos Koliousis - bass, produsent
* Anders Langslet - trommer
* Bjørn Müller - kor (spor 9)
* Tarjei Foshaug - kor (spor 3)
* Anne Kari Baarli - cello (spor 10)
* Frank Tostrup - trommer (spor 2 og 4)
* Bendik Brænne - saksofon
* Nils Andreas Grosås Granseth - trombone (spor 2, 5 og 6)

### Øvrige medvirkende
* Tina Pammer - coverkunst

## Referanser
Strømmen/Glimt Idrettslag

**Strømmen/Glimt Idrettslag** er et idrettslag fra Strømmen i Arendal, stiftet i 1975. Klubben driver med håndball og fotball.

## Eksterne lenker
*  
*  Fotballavdelingen til
Saira

**Saira** er et arabisk kvinnenavn som betyr «reisende». Navnet er vanlig blant annet i Pakistan og Cuba. En navnebærer er den indiske filmskuespilleren Saira Banu som har spilt i en rekke klassiske indiske filmer. 

## Etymologi
*Saira* har arabisk og urdu opprinnelse, og stammer fra ordet *sair* (سير), som betyr «reisende» eller «vandrende». Navnet kan også knyttes til hebraiske *[[Sarah]]*, som betyr «prinsesse».

## Utbredelse
*Saira* er et vanlig navn blant annet i Pakistan, Uganda og Cuba.

|}

## Kjente personer med navnet

Personene i listen er ordnet kronologisk etter fødselsår.
* Saira Elizabeth Luiza Shah (1892–1960), skotsk forfatter
* Saira Banu (født 1944), indisk filmskuespiller
* Saira Hamid Basit (født 1981), norsk statsviter
* Saira Choudhry (født 1982), britisk skuespiller
* Saira Blair (født 1996), amerikansk politiker
* Saira Posada (født 1998), spansk fotballspiller

## Referanser


## Eksterne lenker
Pape Fall

**Pape Abdourahmane Fall** (født 1960) er en senegalesisk tidligere fotballspiller som hovedsakelig spilte høyreback. Han er mest kjent fra tiden han spilte for de franske klubbene Olympique de Marseille og .

## Klubbkarriere
Pape Fall kom til Olympique de Marseille i 1987 fra senegalesiske SEIB Diourbel. Han spilte 15 seriekamper for Marseille i 1987/88-sesongen. Den sesongen endte Marseille på sjetteplass på serietabellen og nådde semifinalene i Cupvinnercupen.

De to påfølgende sesongene spilte Pape Fall for . Deretter spilte han flere år i lavere divisjoner av fransk fotball for Saint-Lô, Quimper og , før han avrundet spillerkarrieren i USA med spill for Cincinnati Kings.

## Landslagskarriere
Pape Fall spilte for  i Afrikamesterskapet i 1986 og 1990.

## Referanser


## Eksterne lenker
* 
*  Pape Fall – OhaiMe Passion
*  Pape Fall – OM1899.com
20-stjerners sommerferie

***20-stjerners sommerferie*** er en norsk reality- og underholdningsserie som hadde premiere på NRK1 og NRK TV 30. juni 2025. Programmet fulgte 20 kjente norske deltagere som gjennomførte ulike sommerrelaterte konkurranser, med utgangspunkt i personlighetstester. Serien var utviklet som en variant av *[[24-stjerners julekalender]]*.

## Konsept
Hver episode tar utgangspunkt i ett av fem personlighetstrekk definert i femfaktormodellen: åpenhet, planmessighet, ekstroversjon, medmenneskelighet og nevrotisisme. Deltagerne deltok i ulike sommerrelaterte oppgaver som var utformet for å utforske disse trekkene i praksis. Én deltager ble eliminert i hver episode, med unntak av episoden «Rockekokk». Programmet var ledet av Silje Nordnes, og de psykologiske aspektene ved konkurransen ble kommentert av analytiker Nils Brenna.

## Produksjon
Serien ble spilt inn sommeren 2025 på Filtvet og i nærliggende områder på Hurumlandet. Produksjonen var utviklet og gjennomført av NRK, i samarbeid med produksjonsselskapet Magga og Anders, teamet bak programmene *[[Påskekrimlekene]]* og *[[24-stjerners julekalender]]*.

## Deltagere
Serien hadde 20 deltagere med bakgrunn fra blant annet underholdning, politikk, idrett og sosiale medier:

* Mohamed Salah Ahmed – programleder i NRK
* Anders Aukland – tidligere skiløper og friidrettsutøver
* Cecilie Ramona Kåss Furuseth – journalist og politiker
* Iselin Guttormsen – sexolog og programleder
* Olav Svarstad Haugland – komiker
* Kevin Kildal – komiker
* Kasper Kvello – treningsinfluenser
* Selene Fjellvang Lie – influenser
* Rafael Escobar Løvdahl – statsmeteorolog
* Frank Espen Muzamura – programleder i NRK
* Asbjørg Nesje – dødser
* Mari Nordén – gründer og klesaktivist
* Gyda Oddekalv – politiker (GP)
* Anja Bakken Riise – miljøaktivist
* Sveinung Rotevatn – politiker (V)
* Margrethe Røed – programleder i NRK
* Mimmi Tamba – skuespiller og sanger
* Bjørg Thorhallsdottir – kunstner
* Kjell Øverland – musiker
* Espen Aas – journalist og programleder i NRK

## Episoder
Serien består av 20 episoder som ble sendt mandag til torsdag fra 30. juni til 31. juli 2025.

## Mottagelse
Første episode, sendt 30. juni 2025, hadde over  seere på NRK1 og NRK TV. Serien har blitt kritisert for å inkludere aktive politikere i en periode nært opptil valgkampen.

## Se også
* *[[24-stjerners julekalender]]*
* *[[Påskekrimlekene]]*

## Fotnoter

## Referanser


## Eksterne lenker
* 
*
Armanda

**Armanda** er et kvinnenavn som betyr «soldat». Navnet er vanlig på Cuba, men relativt sjeldent i andre land.

## Etymologi
*Armanda* er en feminin form av *[[Armand]]* eller *[[Armando]]*, som igjen stammer fra det gammelhøytyske navnet *[[Hermann]]*. Dette navnet betyr «soldat» eller «kriger».

## Utbredelse
*Armanda* har vært brukt i romanske språk som italiensk, spansk og fransk, men er i dag vanlig kun på Cuba.

|}

## Kjente personer med navnet
Personene i listen er ordnet kronologisk etter fødselsår.
* Armanda Alfaro (1892–1959), ecuadoriansk forfatter og feministisk aktivist
* Armanda Degli Abbati (1879–1946), italiensk operasanger
* Armanda Guiducci (1923–1992), italiensk forfatter
* Armanda Begaj (født 1968), albansk førstedame
* Armanda Berta dos Santos (født 1974), østtimoresisk politiker

## Referanser


## Eksterne lenker
Nasjonal sykkelrute

En **nasjonal sykkelrute** er et landsdekkende nettverk av langdistanse sykkelruter utpekt for sykkelturisme. I Norge finnes norsk nasjonal sykkelrute, og lignende finnes i forskjellige land rundt om i verden. De er ofte opprettet og vedlikeholdt av myndighetene i landet, eller i det minste med støtte eller i samarbeid med myndighetene. Noen av rutene inngå også i internasjonale sykkelruter, som for eksempel det europeiske EuroVelo sykkelrute-nettverket. Andre eksempler på nasjonale nettverk er de nederlandske LF-rutene, rutene til British National Cycle Network og USAs United States Bicycle Route System.

* Europa
** Belgia: *RAVeL* i Wallonia og *LF-route* i Flandern
** Danmark: De 11 Danmarks nationale cykelruter
** Tyskland: det tyske sykkelnettverket bestående av 12 såkalte D-Route
** Italia: (Et foreslått nettverk, BicItalia)
** Frankrike: (Et foreslått nettverk, *Les Véloroutes et Voies Vertes de France* )
** Nederland: De 26 nederlandske nasjonale sykkelrutene, de såkalte LF-route
** Norge: De 10 rutene til det norske nasjonale sykkelrutene
** Sverige: De 15 hovedrutene til Sverigeleden og deres forgreningsruter
** Sveits: Et nettverk av 9 ruter, de sveitsiske nasjonale sykkelrutene Veloland Schweiz
** Storbritannia: ''National Cycle Network'', med 10 primære ruter og mange sekundære ruter
* Nord Amerika
** USA: United States Bicycle Route System

## Se også
* Sykkelinfrastruktur, infrastruktur for syklister
* Sykkelkultur, uskrevne regler, sosiale normer, verdier og infrastruktur som støtter syklister og former hvordan sykling foregår
* *[[Fietsknooppuntennetwerk]]* («knutepunkt-baserte sykkelruter»), modulære sykkelruter basert på skiltet nettverk av nummererte knutepunkter
Kaare Wegner Stange

**Kaare Wegner Stange** (1915–2004) var en norsk politiker (Sp). Han var ordfører i Karmøy i periodene 1970–1971 og 1974–1975.

Han var vararepresentant til Stortinget for Rogaland i perioden 1961–1969.

## Bakgrunn
Stange ble født 13. juli 1915 på Torvastad på Karmøy. Han var sønn av gårdbruker Knut Kristian Stange (1883–1955) og lærer Berta Serine Nordbø (1884–1918). Han utdannet seg ved folkehøgskole, landbruksskole og Statens Småbrukslærerskole.

## Referanser


## Eksterne lenker
*
Godtfred Kristensen

**Godtfred Kristensen** (1927–1987) var en norsk lokalpolitiker (H). Han var ordfører i Karmøy i 1982.

## Referanser
Hans Sund

**Hans Sund** (1936–1999) var en norsk politiker (H). Han var ordfører i Karmøy fra 1985 til 1989.

Sund var vararepresentant til Stortinget for Rogaland i periodene 1973–1977 og 1981–1985.

## Referanser


## Eksterne lenker
*
Jostein Espeset

**Jostein Espeset** (født 1943) en norsk tidligere lokalpolitiker (KrF). Han var ordfører i Karmøy fra 1990 til 1991.

## Referanser
Gunnar Mosbron

**Gunnar Jostein Mosbron** (1943–2017) var en norsk politiker (Ap). Han var ordfører i Karmøy fra 1992 til 1993.

Han var vararepresentant til Stortinget for Rogaland i perioden 1985–1989.

## Referanser


## Eksterne lenker
*
Leif Malvin Knutsen

**Leif Malvin Knutsen** (født 1950) er en norsk tidligere lokalpolitiker (KrF). Han var ordfører i Karmøy fra 1994 til 1995.

## Referanser


## Eksterne lenker
*